อิ่มนี้ได้หัวหน้าเป็นเจ้ามือครับ ฉลองปีใหม่โดยสั่งของมากินเลี้ยงกันในที่ทำงาน
จานหลักเป็นพิซซ่า กับไก่ โดยพิซซ่าโทรสั่งเรียบร้อย
ไก่ทอดก็เตรียมสั่ง แล้วก็นึกขึ้นมาได้ว่ามีไก่ไม่ติดแบรนด์อร่อยๆหลังตึกอยู่
เลยรีบเดินไปสั่งก่อนเวลาที่จะกินเลี้ยงกันประมาณ 1 ชม.

ไก่ทอดเชียงคำ มื้อนี้สั่งไก่คละ น่องกับปีก ทั้งหมด 50 ชิ้น
แม่ค้าทอดอยู่ไม่เกิน45 นาที พร้อมเสริฟแล้วครับ
ชิ้นละ 15 ประหยัดกว่าไก่แบรนด์ ชิ้นใหญ่ มาร้อนๆเลยด้วย

น่อง 1 ปีก 1 ทอดกรอบๆ น่องใหญ่ เนื้อไก่นุ่ม น้ำไก่ที่ยังอยู่ในเนื้อไก่ทำให้เนื้อไก่ไม่กระด้าง
ปีกก็ชิ้นใหญ่ รสชาติสมุนไพรชัดเจน ไก่ออกเค็มนิดๆ เข้าพอดีกับข้าวเหนียวร้อนๆเลย
เพื่อนๆน้องๆที่กินเลี้ยงปีใหม่ด้วยกันถูกใจกับไก่ทอดมากๆครับ
มีเสียงถามหาร้านกันมาเป็นระยะๆเลย